Úradný vestník L 159 , 28/06/1994 S. 0014 - 0015

Fínske špeciálne vydanie: Kapitola 11 Zväzok 32 S. 0066

Švédske špeciálne vydanie: Kapitola 11 Zväzok 32 S. 0066



Nariadenie Komisie (ES) č. 1470/94 z 27. júna 1994, ktorým sa otvárajú množstvové kvóty pre dovoz textilných výrobkov kategórie 160 z Čínskej ľudovej republiky a ktorým sa menia a dopĺňajú prílohy IV a V k nariadeniu Rady (ES) č. 517/94 o spoločných pravidlách dovozu textilných výrobkov pochádzajúcich z určitých tretích krajín KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 517/94 zo 7. marca 1994 o spoločných pravidlách dovozu textilných výrobkov pochádzajúcich z určitých tretích krajín, na ktoré sa nevzťahujú dohody, protokoly alebo iné dvojstranné dojednania [1], ani iné bližšie určené pravidlá spoločenstva pre dovoz, a najmä na článok 3 ods. 3 a 5 v spojení s jeho článkom 25 ods. 4, keďže článok 3 ods. 3 nariadenia Rady (ES) č. 517/94 stanovuje, že textilné výrobky uvedené v prílohe V, ktoré sú pôvodom z krajín v nej uvedených, sa môžu dovážať iba vtedy, ak bol v súlade so zodpovedajúcim postupom podľa článku 25 stanovený ročný množstvový limit; keďže Komisii bola predložená žiadosť jedného členského štátu o zavedení dovozných kvót pre výrobky kategórie 160 z Čínskej ľudovej republiky, aby sa uspokojil určitý dopyt na trhu; keďže výbor stanovený v článku 25, s prihliadnutím na situáciu priemyslu spoločenstva, uznal po prerokovaní za vhodné rozhodnúť o ročnom množstvovom limite 30 ton, ktorému má podliehať dovoz výrobkov kategórie 160, ktoré sú pôvodom z Čínskej ľudovej republiky do spoločenstva odo dňa nadobudnutia účinnosti tohto nariadenia; keďže je preto nevyhnutné zmeniť a doplniť prílohy IV a V k nariadeniu (ES) č. 517/94 a v záujme právnej istoty stanoviť, že táto kvóta sa má uplatňovať v súlade s postupom stanoveným v článku 17 uvedeného nariadenia Rady; keďže tieto opatrenia sú v súlade so stanoviskom výboru zriadeného nariadením (ES) č. 517/94, PRIJALA TOTO NARIADENIE: Článok 1 Dovoz textilných výrobkov kategórie 160 z Čínskej ľudovej republiky do spoločenstva podlieha ročnému množstvovému limitu 30 ton, ktorý sa musí uplatňovať v súlade s postupom stanoveným v článku 17 nariadenia Rady (ES) č. 517/94. Článok 2 Prílohy IV a V k nariadeniu Rady (ES) č. 517/94 sa menia a dopĺňajú podľa prílohy k tomuto nariadeniu. Článok 3 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. júna 1994 Za Komisiu Leon Brittan Člen Komisie [1] Ú. v. ES L 67, 10.3.1994, s. 1 -------------------------------------------------- PRÍLOHA " PRÍLOHA IV Ročné kvóty spoločenstva uvedené podľa článku 3 ods. 1 (Opisy výrobkov kategórií uvedených v tejto prílohe sa majú nachádzať v prílohe I A k tomuto nariadeniu) ČÍNA Kategória | Jednotka | Množstvo | ex 13 | 1000 kusov | 150 | ex 18 | tony | 98 | ex 20 | tony | 10 | ex 24 | 1000 kusov | 120 | ex 39 | tony | 10 | ex 78 | tony | 3 | 115 | tony | 450 | 117 | tony | 450 | 118 | tony | 950 | 120 | tony | 63 | ex 136 | tony | 285 | 156 | tony | 760 | 157 | tony | 5400 | 159 | tony | 3020 | 160 | tony | 30 | 161 | tony | 10777 | --------------------------------------------------